REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 363-01/19-01/47

URBROJ: 2186-06-01/19-19

Petrijanec, 16. svibnja 2019.

 Na temelju članka 78. Zakona o koncesijama (»Narodne novine«, broj 69/17), članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), Općinsko vijeće Općine Petrijanec na 17. sjednici održanoj dana 16. svibnja 2019. godine, donosi

**GODIŠNJI PLAN**

**davanja koncesija za 2019. godinu**

I.

Donosi se Godišnji plan davanja koncesija za 2019. godinu (u daljnjem tekstu: Godišnji plan) za komunalne djelatnosti na području Općine Petrijanec.

II.

 U skladu s točkom I. ovog Godišnjeg plana, a u svezi s člankom 44. Zakona o komunalnom gospodarstvu (»Narodne novine«, broj 68/18 i 110/18) u 2019. godini Općina Petrijanec planira dati koncesiju za komunalnu djelatnost:

1. **Koncesija za obavljanje komunalne djelatnosti pružanja dimnjačarskih usluga na području Općine Petrijanec u 2019. godini, a kako slijedi:**
* planirani broj koncesija: 1 koncesija tijekom 2019. godine,
* vrsta i predmet koncesije: koncesija za obavljanje komunalne djelatnosti pružanja dimnjačarskih usluga na području Općine Petrijanec,
* rok na koji se koncesija planira dati: 5 godina
* pravna osnova za davanje koncesije: Zakon o koncesijama (»Narodne novine«, broj 69/17), Zakon o komunalnom gospodarstvu (»Narodne novine«, broj 68/18 i 110/18),
* procijenjena godišnja naknada: 5.000,00 kuna,
* planirani rashodi od koncesije utvrđuju se u visini troškova pripreme i provedbe postupka za davanje koncesije,
* očekivana gospodarska korist od koncesije utvrđuje se u visini razlike ukupnih godišnjih naknada i planiranih rashoda od koncesije,
* Općina Petrijanec, Općina Sračinec i DIMAX j.d.o.o. sklopili su Ugovor o povjeravanju obavljanja komunalne djelatnosti dimnjačarskih poslova, KLASA: 363-02/17-01/1, URBROJ: 2186-06-17-937, dana 29. prosinca 2017. godine na razdoblje od godinu dana, odnosno do završetka postupka za odabir koncesionara na području Općine Petrijanec.

III.

 Općinsko vijeće tijekom kalendarske godine ovisno o okolnostima može promijeniti ovaj Godišnji plan davanja koncesija.

IV.

 Godišnji plan davanja koncesija biti će dostavljen ministarstvu nadležnom za financije.

V.

 Ovaj Godišnji plan davanja koncesija za 2019. godinu stupa na snagu osmog dana od dana objave u »Službenom vjesniku Varaždinske županije«.

 Predsjednik Općinskog vijeća

 mr. sc. Martin Evačić, v. r.